《满庭芳》
宋代·陈偕

榆荚抛钱，桃英胎子，杨花已送春归。未成萍叶，水面绿纹肥。沙暖溪禽行哺，忘机处、雏母相随。重帘静，铜壶昼歇，声度竹间棋。

人生如意少，乐随春减，恨为情离。怕牵愁勾怨，渐近金徽。浮世更相代谢，江头明月，渡口斜晖。关情处，摩挲钓石，莫遣上苔衣。

作者简介：陈偕是北宋时江苏高邮人，即著名诗人秦观（少游）的同乡。《全宋词》收有陈偕的词三首，其中《八声甘州》一首、《满庭芳》二首，主编唐圭璋先生在作者小传中说“陈偕，号月镜。《词综补遗》（清陶梁辑，道光刊本）卷五以为即见于《淮海集》之广陵人陈偕，偕仍高邮人。”